British Army
British Army (prevedeno: Britanska armija)  je kopnena vojska vid oružanih snaga Ujedinjenog Kraljevstva, zadužena za nacionalnu obranu i ispunjavanje međunarodnih obaveza.

Historija 

Anglosaksonska vojska prije Normanskog osvajanje Engleske sastojala se od kraljeve dvorske straže i svih plemića koji su mogli nositi oružje, koji su mogli biti angažirani do najviše dva mjeseca godišnje (fyrd sistem). 

Nakon 1066. kad su Normani osvajili Englesku i uveli feudalizam, reorganizirana je i vojska uvođenjem viteške konjice sa pomoćnicima, uz pješadiju i prateće zanatlije. 

Napore Stogodišnjog rata (1337-1453) i Ratova dviju ruža (1455.-85.) iznijeli su najvećim najamnici uz pomoć lokalnih milicija. Nakon Bitke kod Crécyja 1346. postali su strijelci izuzetno važni, a dugi Velški luk glavna inovacija ratovanja.

Osnivanje 

Prvu englesku regularnu vojsku osnovao je Oliver Cromwell 1645. za vrijeme Engleskog građanskog rata. Njegova nova vojska bila je vrlo disciplinirana i dobro istrenirana. Nakon slamanja cromwellovog  Commonwealtha i restauracije monarhije, - Charles II je 1660. raspustio tu vojsku, a od nje zadržao samo dvorsku brigadu (to je današnja Coldstreamska garda). 

Nakon Slavne revolucije (1688.-89.), i donošenja Povelje o pravima (Bill of Rights) - 1689. nadzor nad vojskom povjeren je Engleskom parlamentu, koji je to pravo zadržo do današnjih dana. 

Tokom 18. i 19. vijeka, kako je Britanija širila svoje kolonijalno carstvo, rasla je i njena vojska, koja se razvila u efikasnu borbenu silu. Britanska armija je oformila brojne stajeće snage po kolonijama i istaknula se za Napoleonskih ratova (1800-15). Reforme provedene krajem 19. vijeka imale su za cilj poboljšanje organizacije i efikasnosti armije. 
Između 1905. - 1912. osnovana je Teritorijalna vojska (nakon 1921. preimenovana u Teritorijalnu armiju) i Specijalna rezerva.

Svjetski ratovi 

Za vrijeme Prvog svjetskog rata značajno je povećan broj pripadnika Britanske armije, uvođenjem regrutacije, ali je nakon 1919. njihov broj sveden na najmanju moguću mjeru, a regrutacija ukinuta. Ona je međutim od jula 1939. ponovno uvedena.

Velike promjene u Britanskoj armiji dogodile su se nakon 1945., kad su trupe raspoređene po inozemstvu vraćene kući,  kako bi koja od britanskih kolonija stekla nezavisnost. Vojnici su razmještani po Evropi ili u Nacionalnu gradu.Regrutacija je ukinuta 1960. i ponovno je oformljena profesionalna vojska. Nakon uvođenja nuklearnog oružja broj pripadnika Teritorijalne armije je radikalno smanjen.

Ministarstvo obrane osnovano je 1964. da upravlja svim oružanim snagama, a od 1972. svi vidovi oružanih snaga stavljeni su pod komandu novosnovanog štaba Zemaljskih snaga Ujedinjenog Kraljevstva (United Kingdom Land Forces). 
Formalno vrhovni komandant Britanske armije je monarh, ali je za nju zapravo odgovoran državni sekretar za obranu, koji za svoj rad odgovora premijeru  i vladi. U radu mu pomaže i savjetuje ga šef štaba obrane, sa svoja tri pomoćnika, koji su šefovi grana oružanih snaga. 

Nakon završetka Hladnog rata broj vojnika Britanske armije i njezine rezerve je ponovno radiklno smanjen, a provedena je i nova reorganizacija.

Izvori

Vanjske veze 

 ''The British Army 

Oružane snage Ujedinjenog Kraljevstva